ROMÂNIA							 Anexa 1 
JUDETUL TIMIŞ 						 la HCL nr. 
MUNICIPIUL TIMIŞOARA
CONSILIUL LOCAL



CONTRACT PRIVIND CONSTITUIREA UNUI DREPT DE TRECERE AUTO, CU PICIORUL ŞI PENTRU UTILITĂŢI
 NR. ________ / __________

PREAMBUL
            În temeiul Codului Civil, Legii nr.227/2015 privind Codul Fiscal actualizat şi a Legii nr.215 cu modificările şi completările ulterioare, s-a încheiat prezentul contract de servitute, între:

Cap. I .  PĂRŢILE CONTRACTANTE
MUNICIPIUL TIMISOARA, cu sediul in Timişoara, Bv.C.D.Loga nr. 1, telefon 0256.408.300, având codul fiscal R 14756536,, având contul curent RO17TREZ621502205X020362, deschis la Trezoreria Timişoara, reprezentat prin Primar - Nicolae Robu, în calitate de proprietar, denumit în continuare proprietar, pe de o parte,
şi 
FUNDAŢIA PENTRU CULTURĂ ŞI ÎNVĂŢĂMÂNT IOAN SLAVICI, cu sediul în localitatea_Timişoara str.Profesor Dr.Aurel Păunescu Podeanu nr.144, B.I./C.I./pasaport/Oficiul Naţional al Registrului Comerţului CUI 12745905 , deschis la _______________, reprezentată prin Titus Slavici, având funcţia de…………..  e-mail titus slavici@yahoo.com,  au convenit la încheierea prezentului contract de constituire a unui drept de trecere(servitute de trecere) cu titlu oneros în temeiul HCLMT nr._______/________privind reglementarea situatiei terenului pe care se instituie dreptul de servitute de trecere pe raza Municipiului Timişoara, cu respectarea următoarelor clauze:

	Cap. II. OBIECTUL CONTRACTULUI 
	Art.1 Obiectul contractului îl reprezintă dreptul de trecere auto, cu piciorul şi pentru utilităţi asupra imobilului aflat în proprietatea Municipiului Timişoara-Domeniu Public (lipsă folosinţă teren) respectiv terenul situat în Timişoara, zona Calea Şaguklui str. Arhitect Duiliu Marcu având suprafaţa de 62 mp.înscris în CF nou Timişoara cu nr.cadastral nou 429229  rezultat din dezlipirea terenului cu nr. Cadastral 426744 înscris în CF nr. 426744 Timişoara, aşa cum rezultă din Documentaţia topo-cadstrală de dezlipire întocmită de S.C.TOPO GIS EXPLORE S.R.L.avizată la O.C.P.I. Timişoara cu Referatul de Admitere nr. 229234/ 30.10.2019. 
Ca urmare a încheierii prezentului contract, terenul Proprietarului constituie fond aservit, iar terenul proprietatea Beneficiarului constituie fond dominant.    
 
Cap. III. FORMA AUTENTICA A CONTRACTULUI.
Art. 2. Avand in vedere ca potrivit dispozitiilor art 602 alin. 2 din NCC, dreptul de trecere este supus procedurilor de publicitate imobiliara, prezentul contract este supus formei autentice, ca o conditie de validitate, astfel cum dispun prevederile art 1244 NCC şi se comunică D.F.M.T..
Art. 3. Costurile cu autentificarea prezentului sunt in sarcina beneficiarului.

Cap. IV. DURATA  CONTRACTULUI
Art.4. Prezentul contract se incheie pe o perioada determinata de 25 ani (douăzecişicinci) ani, începând cu data 01.01.2020 cu posibilitatea de prelungire cu acordul prealabil al proprietarului. 


Art.5. La expirarea termenului de valabilitate a prezentului contract, acesta poate fi prelungit numai cu acordul scris şi expres al părrţilor, pentru o perioadă cel mult egală cu durata sa iniţială, putându-se aplica prelungiri successive.
Art.6. Prelungirea termenului prezentului contract poate avea loc la cererea beneficiarului, depusă cu cel mult 30 de zile înainte de sfârşitul termenului de servitute, dar nu mai puţin de 10 zile înainte de expirarea contractului. În cazul aprobării prelungirii termenului de servitute se încheie un act adiţional la prezentul contract. 

Cap. V. PREŢUL CONTRACTULUI ŞI MODALITĂŢI DE PLATĂ
Art.7. (1) Preţul contractului având ca obiect lipsa folosinţei terenului este de 325 euro/an fără TVA aşa cum a fost stabilită prin Hotărârea nr……/………. a Consiliului Local a Municipiului Timişoara şi se calculează prin aplicarea tarifului mai sus menţionat la suprafaţa aferentă a terenului pe care instituie dreptul de servitute auto, cu piciorul şi pentru utilităţi, pe care beneficiarul se obligă să o plătească proprietarul.
(3) Preţul taxei de servitute neindexat poate fi modificat unilateral prin Hotărâre a Consiliului Local al Municipiului Timişoara.
Art.8 (1) Plata pretului pentru lipsa folosinţei terenului pe care s-a instituit dreptul de servitute de trecere auto, cu piciorul şi pentru utilităţi se efectueaza in doua rate anuale în contul nr.  RO17TREZ621502205X020362, deschis la Trezoreria Municipiului Timişoara pe numele proprietarului sau casieria Directiei Fiscale a Municipiului Timisoara la cursul euro/leu la data facturării, sau online prin intermediul aplicatiei ATS de pe site-ul Directiei Fiscale a Municipiului Timisoara (servicii online), precum si cu ajutorul aplicatiei de telefonie mobile “dfmt” accesibila de pe platformele App Store (pentru utilizatorii de Iphone) si Google Play (pentru utilizatorii de Android).
(2)Termenul scadent pentru plata primei rate a chiriei este 31 martie aferent lunilor ianuarie-iunie, respectiv 30 septembrie, aferent lunilor iulie-decembrie.
(3)In situatia in care contractul urmeaza a se executa dupa data primei scadente, adica 31 martie, sau cu cel mult 30 de zile inainte de implinirea acestuia, termenul de plata scadent al primei rate este 30 septembrie a aceluiasi an.
(4) In situatia in care contractul urmeaza a se executa dupa data celei de a doua scadente, adica 30 septembrie, sau cu cel mult 30 de zile inainte de implinirea acestuia, termenul de plata scadent al primei rate este 15 decembrie a aceluiasi an.
(5) Pentru buna executare a prezentului contract , beneficiarul va constitui în termen de cel mult 5 (cinci) zile lucrătoare de la data semnării prezentului contractul, garanţia de bună execuţie a contactului.
(6) Valoarea garanţiei de bună execuţie reprezinţă preţul calculat pentru 6 luni, respectiv 162,50 euro /an.
(7) Proprietarul are dreptul de a executa garanţia de bună execuţie ori de câte ori benficiarul nu îşi îndeplineşte obligaţia de plată a pretului contractului  în termen de 90 de zile de la data scadenţei.
(8) În termen de cel mult 15 zile lucrătoare de la data executării de către proprietar a garanţiei de bună execuţie, beneficiarul, sub sancţiunea rezilierii de drept a prezentului contract, este obligat să constituie o nouă garanţie de bună execuţie sau să suplinească diferenţa, după caz, până la nivelul prevăzut la alin.(6).
(9) Plata garanţiei se efectuează prin casieria Direcţiei Fiscale a Municipiului Timişoara sau în contul nr.RO75TREZ6215059XXX017211 deschis la Trezoreria Timişoara, CUI 21666630.
(10) Corespondenţa aferentă prezentului contract, referitoare la îndeplinirea obligaţiilor de natură financiară se va purta pe adresele de e-mail puse la dispoziţie de părţile implicate.
(11)  În cazul în care beneficiarul achită integral obligaţia rezultată pe toată durata contractului în termen de cel mult cinci zile lucrătoare de la data preluării contractului nu are obligaţia achităraii garanţiei prevăzute la alin.(6).


Art.9 (1) Plata taxei se va efectua în baza unei facturi emisă de către proprietar/Directia Fiscala a municipiului Timisoara, în formă electronică, în format pdf.
(2) Factura se va comunica prin mijloace electronice e-mail, de pe adresa de e-mail veniturinefiscale@dfmt.ro, pe adresa de e-mail validă,securizată şi comunicată în mod official de către beneficiar.
              Comunicarea facturii prin modalitate electronic se va efectua cu cel puţin 20 de zile înainte de împlinirea termenului scadent.
(3) Părţile au obligaţia să întreţină funcţionarea continuă a adreselor de e-mail pe toată durata executării contractului.
(4) Orice modificare sau nefuncţionare a adresei de e-mail se va comunica celeilalte părţi în cel mult 24 de ore de la data modificării sau deficienţei, în acest ultim caz , cu indicarea timpului pentru remediere.
(5) Beneficiarul va confirma, prin mijloace electronice la adresa de e-mail  veniturinefiscale@dfmt.ro primirea facturii în termen de 5 (cinci) zile de la data comunicării.
(6) În cazul neprimirii facturii în termenul prevăzut la alin.2., beneficiarul va informa proprietarul despre acest aspect în termen de 5 zile lucrătoare  de la data la care a expirat termenul menţionat.
(7) În cazul în care comunicarea facturii nu este confirmată de către baneficiar în termenul prevăzut la alin.5, factura va fi considerată comunicată şi acceptată.
(8) Pe cale de consecinţă dacă factura nu poate fi comunicată în format electronic, deoarece beneficiarul fie nu deţine adresă de e-mail, fie aceasta nu este funcţională temporar, beneficiarul  se obligă să se prezinte la sediul proprietarului în vederea remiterii pe suport de hârtie, în termen de 5 zile de la data expirării termenului prevăzut la alin.2. 
În acest caz comunicarea se consideră îndeplinită la data la care benefiarului i-a fost înmânată sub semnătură factura emisă pe suport de hârtie.
(9) În caz de neîndeplinire de către beneficiar a obligaţiei prevăzute la alin. (8) factura se consideră comunicată în termen de 5 zile de la data expirării termenului prevăzut la art.7alin.(2), cu toate consecinţele ce decurg din acest fapt.
(10) Corespondenţa aferentă prezentului contract, referitoare la îndeplinirea obligaţiilor de natură financiară se va purta pe adresele de e-mail puse la dispoziţie de părţile implicate.      

Cap. VI.  DREPTURILE PĂRŢILOR

Drepturile Beneficiarului
Art.8. (1) Beneficiarul are dreptul de a folosi, în mod direct, pe riscul şi pe răspunderea sa, terenul care face obiectul prezentului contract.
(2) Beneficiarul are dreptul de a folosi terenul asupra caruia se constituie dreptul de trecere exclusivă pentru “trecerea” cu auto, cu piciorul şi pentru utilităţi.

Drepturile Proprietarului
Art.9. (1) Proprietarul are dreptul să inspecteze bunurile, verificând respectarea obligaţiilor asumate de beneficiar.
(2) Verificarea va fi facută de către personalul cu atribuţii din cadrul aparatului de specialitate a Primarului Municipiului Timisoara, cu notificarea prealabilă a beneficiarului. 
	(3) Proprietarul va denunta în mod unilateral prezentul contract, atunci când interesul public local sau naţional o impune, fără plata vreunei despăgubiri către beneficiar.

Cap. VII.  OBLIGAŢIILE  PĂRŢILOR
Art.10 Obligaţiile Proprietarului
	(1) Proprietarul se obligă să predea bunul, liber de orice sarcină, în starea corespunzătoare exercitiului dreptului constituit prin prezentul contract.
(2) Proprietarul se obligă să garanteze pentru liniştita şi utila folosinţă a bunului închiriat.
	

          (3) Proprietarul poate să controleze periodic bunul imobil dat în folosinţă pentru a verifica dacă este folosit sau exploatat în conformitate cu specificul acestui bun şi în scopul pentru carea fost încheiat contractual de taxă de servitute. Acest control se exercită fără a stânjeni folosinţa bunului imobil de către beneficiar.
          (4) Proprietarul este obligat să notifice beneficiarului apariţia oricăror împrejurări de natură să aducă atingere dreptului său constituit prin prezentul contract..
(5) Proprietarul nu raspunde pentru viciile care erau aparente la data incheierii prezentului contract  si pe care beneficiarul nu le-a reclamat la momentul preluarii bunului.

Art.11  Obligaţiile Beneficiarului.
	(1) Beneficiarul este obligat să întrebuinţeze, pe toată durata prezentului contract, bunul imobil  ca un bun proprietar, cu bună-credinţă şi potrivit destinaţiei, purtând răspunderea pentru toate pagubele produse din culpa sa.
	(2) Beneficiarul este obligat să suporte, pe toată durata contractului, cheltuielile referitoare la utilităţile consumate pentru folosinţa bunului închiriat.
(3) Beneficiarul se obligă să execute la timp şi în bune condiţii lucrările de întreţinere şi reparaţii normale ce îi incumbă, în vederea menţinerii bunului închiriat în starea în care l-a primit în momentul încheierii contractului.
(4) Beneficiarul se obligă să plătească despăgubirea reprezentând lipsa folosinţei terenului la termenele stipulate în contract.
(5) Beneficiarul se obligă să foloseasca/exploateze fondul aservit cu respectarea conditiilor impuse conform destinaţiei pentru care a fost acordat dreptul de servitute trecere , cu respectarea amplasamentului, formei, dimensiunilor aprobate prin Documentaţia de dezlipire şi alipire în vederea constituirii dreptului de trecere.
(6) Beneficiarul se oblige să răspundă pentru distrugerea totală sau parţială a bunului, care s-ar datora culpei sale.           
(7) Beneficiarul se obligă să permită proprietarului să controleze modul în care este utilizat bunul pe care s-a instituit dreptul de servitute.
(8)  Beneficiarul se obligă să nu aducă modificări bunului decât cu acordul prealabil, în scris, al proprietarului şi cu respectarea legislaţiei în vigoare.
(9)  Beneficiarul se obligă să elibereze/restituie bunul la expirarea/încetarea contractului de plata taxei de servitute de trecere, din orice motiv,în starea în care l-a primit şi este obligat să restituie proprietarului, în deplină proprietate bunul în mod gratuit şi liber de orice sarcini prin proces verbal de predare-primire.
         (10) Beneficiarul nu poate transfera dreptul de servitute de trecere ce face obiectul prezentului contract.
         (11) Beneficiarul se obligă să recunoască interesul public asupra trerenului care face obiectul prezentului contract aşa cum a fost el stabilit prin Hotrârea Consiliului Local. Beneficiarul se obligă să dezafecteze amplasamentul pe cheltuiala sa în termen de 30 zile de la notificarea Primarului emisă ca urmare a Hotărârii Consiliului Local al Municipiului Timişoarade declarare a interesului public localşi să predea terenul în starea în care a fost preluat la incheierea contractului de servitute de trecere şi liber de orice sarcini. Totodată beneficiarul se obligă să nu atace în instanţă hotărârea de declarare a interesului local pentru amplasamnetul care face obiectul prezentului contract.
         (12)  Beneficiarul se obligă să răspundă pentru pagubele provocate din culpa sa.
         (13)  Beneficiarul se obligă să nu solicite niciun fel de despăgubire la încetarea contractului, indiferent de cauzele acesteia.
         (14)  Beneficiarul se obligă să înregistreze prezentul contract de taxă de servitute la organul fiscal competent în termen de 30 zile de la încheierea acestuia.             
        Art.12.  Orice amenajări, îmbunătăţiri ale fondului aservit vor fi efectuate de beneficiar numai cu aprobarea proprietarului si in conditiile stabilite de acesta. 





Cap. VIII. SANCŢIUNI PENTRU NEÎNDEPLINIREA CULPABILĂ A OBLIGAŢIILOR.
Art.13. (1) În cazul de neplată a preţului la termenele scadente, proprietarul va percepe penalitaţi de întârziere calculate în cuantum de  1% pe luna sau fractiune de luna.
Avand in vedere prevederile art.1166, 1178 din Legea nr.287/2009 privind Noul Cod Civil, partile de comun acord, au convenit dupa cum urmeaza:
 „În cazul neplăţii obligatiei contractuale la termenele scadente, se datoreaza penalitati de intarziere care se vor calcula in aceleasi conditii prevazute de Legea nr.207/2015 privind Codul de Procedura Fiscala, cu modificari si completari, vizand majorarile de intarziere pentru neplata la scadenta a impozitelor si taxelor locale.”
(2) La expirarea scadenţei, beneficiarul este de drept în întârziere fără a fi necesară vreo formalitate prealabilă în acest sens.
(3) În cazul neachitării despăgubirii pentru nefolosinţa terenului în termen mai mare de 90 zile de la data scadenţei, prin simplul fapt al neexecutării, contractul este reziliat de drept, fără a fi necesară punerea în întârziere sau orice formalitate prealabilă. 
(4)  În conformitate cu prevederile art.1831 alin. 2 NCC, beneficiarul este obligat la plata taxei prevăzută în contract până la data eliberării efective a imobilului   

Cap. IXI. ÎNCETAREA  CONTRACTULUI DE SERVITUTE DE TRECERE AUTO, CU PICIORUL ŞI UTILITĂŢI.
	Art.14. Prezentul contract încetează în următoarele situaţii:
           (1)  la expirarea duratei stabilite în prezentul contract sau a prelungirii acestuia dacă este cazul, dacă părţile convinîn scris la prelungirea acestuia, în condiţiile legii şi conformclauzelor contractual.acestuia.
(2) prin pieirea sau avarierea bunului de aşa manieră încât acesta nu mai poate fi întrebuinţat conform destinaţiei.  
(3) prin acordul părţilor, consemnat printr-un inscris 
(4) prin denunţarea unilateral din partea proprietaruiluiîn cazul în interesul public, naţional sau local o impune, cu un preaviz de 30 zile. În accepţiunea prezentului contract părţile convin ca interesul local să fie definit punctual prin Hotăprâre a Consililui Local fără nici un fel de restricţii.Se recunoaşte în mod implicit de către ambele părţi dtrept interes local spre exemplu:amenajarea de carosabile,trotuare, piste de biciclete, locuri de parcare, locuri de joacă, locuri de odihnă,spaţii verzi, etc. Încetarea contractului în cazul în care interesul local se face fără intervenţia instanţei de judecatăă   
(5) prin renunţare dintr-o cauză de forţă majoră sau când beneficiarul este în cazul imposibilităţii obiective de a exploata terenul, fără plata unei despăgubiri, cu notificarea de îndată a proprietarului. 
(6)  renunţarea la contract de către beneficiar se face cu anunţarea în scris a proprietarului cu 30 zile înaintea disponibilizării terenului 
	Art.15 Atât beneficiarul cât şi proprietarul vor putea solicita încetarea contractului numai după notificarea intenţiei sale celeilalte părţi, cu precizarea cauzelor care au determinat-o.
	
Cap. X. REZILIEREA CONTRACTULUI.

Art.16 Simplul fapt al neîndeplinirii de către beneficiar a obligatiilor prevazute in contract
atrage rezilierea de plin drept a contractului de închiriere, fara nicio notificare, fără punerea in întarziere a beneficiarului si fara intervenţia instantelor de judecată.
            Art. 17
            (1) În cazul neachitării taxei reprezentând lipsa de folosinţă a terenului pe care s-a acordat servitutea de trecere auto, cu piciorul şi pentru utilităţi în termen mai mare de 90 zile de la data scadenţei, prin simplul fapt al neexecutării, contractul este reziliat de plin drept,fără a fi necesară punerea în întârziere sau orice formalitate prealabilă şi fără intevenţia instanţelor de judecată.   


(2) La expirarea scadenţei, beneficiarul este de drept în întârziere fără a fi necesară vreo formalitate prealabilă în acest sens.
Art. 18. Contractul se reziliază de drept fără punere în întârziere, fără intervenţia instanţei de judecată si fără nici o altă formalitate  prealabilă atat în caz de sistematizare a zonei sau schimbarea situaţiei juridice a terenului.

Cap. XI. CARACTERUL EXECUTORIU
Art. 19.  Părţile declară în mod expres şi confirm că prezentul contract constituioe titlu executoriuîn conformitate cu dispoziţiile art.1798 NCC şi 1809 alin.3 raportat la alin. 2 .NCC

XII. FORŢA MAJORĂ
Art.20 Forţa majoră este constatată de o autoritate competentă.
Art.21 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
Art.22 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
Art.23 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
	Art.24 Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretinde celeilalte daune-interese.

Cap. XII. DENUNTAREA UNILATERALĂ A CONTRACTULUI
Art.25 Proprietarul îşi rezervă dreptul de a denunta în mod unilateral contractul de servitute   în situaţii  ce privesc realizarea unor obiective de interes naţional sau local, după o prealabilă notificare a beneficiarului în termen de 30 zile conform art,39 alin.1 exclusiv pentru situatiile prevazute la art 15 si 19, privind realizarea unor obiective de interes naţional sau local, după o prealabilă notificare a chiriaşului în termen de 30 zile conform art. 39 alin. 1.

Cap. XIII. CLAUZE SPECIALE
	Art.26. (1) Neuzul terenului închiriat în timp de un an cu destinaţia care i-a fost atribuită duce la rezilierea de plin drept a contractului de servitute.
           (2) Neuzul se constată de către personaluldin cadrul aparatului de specialitate a Primarului Municipiului Timişoara 
Art.27. Nerespectarea sau revocarea dreptului de servitute are drept efect rezilierea contractului de servitute fără a obliga proprietarul la daune.
	Art.28. Schimbarea situaţiei juridice a terenului după semnarea contractului, nu obligă pe proprietar la despăgubiri.
Art.29.Prezentul contract se încheie în trei exemplare din care un exemplar revine Biroului Clădiri-Terenuri II Vest, un exemplar revine beneficiarului şi un exemplar autentificat la notar se înaintează Direcţiei Fiscale a Municipiului Timişoara, toate cu valoare de original şi având aceeaşi forţă juridică 
Art.30. Dispoziţiile legale ulterioare care eventual vor fi în contradicţie cu prevederile prezentului contract vor modifica de drept prevederile sale.
Art. 31. Prezentul contract se încheie cu notarea în cartea funciară.
Art.32. Eventualele pretenţii de daune(despăgubiri)din partea beneficiarului la încetarea contractului în pofida angajamentelor luate prin prezentul contract vor fi considerate nule de drept.
       
        Cap.  XIV. LITIGII
Art. 33. Orice controversă sau pretenţii care se vor naste din prezentul contract sau in legatura cu acesta, vor fi solutionate pe cale amiabilă.


Art. 34. Dacă părţile din prezentul contract nu ajung la o intelegere in mod amiabil, litigiile născute se vor soluţiona de către instanţa competentă.

Cap. XV. DISPOZIŢII FINALE
Art.35. Legea aplicabilă prezentului contract este legea română.
Art.36. Orice modificare a prezentului contract se poate face numai prin act adiţional semnat de ambele părţi, cu excepţia modificării unilateral din parte aproprietarului prevăzută la Art.26. 
Art.37.
(1) Orice comunicare/notificare între părţi va fi considerată valabil indeplinită daca va fi transmisă prin scrisoare recomandată cu confirmare de primire sau prin intermediul executorului judecatoresc.
(2) Notificarile verbale nu vor fi luate in seamă.
(3) Schimbarea adresei beneficiarului va fi notificată proprietarului cu cel putin 3 zile lucrătoare înainte sub sancţiunea neluarii ei in seama.
Art.38. Beneficiarul recunoaşte dreptul proprietarului de a recurge imediat la procedura prevăzută de cap.OO din Titlul XI Cod Procedură Civilă privind procedura de evacuare conform dispoziţiilor art.1037Cod Procedură Civilă.
           Art.39. Prezentul contract s-a încheiat azi ____________, in 3( trei) exemplare, din care un exemplar a fost predat beneficiarului şi un exemplar revine Direcţiei Fiscale a Municipiului Timişoara.

VÂNZĂTOR   							        CUMPĂRĂTOR
PRIMAR                                                                                                 
NICOLAE ROBU                                                                                  	



DIRECTOR DIRECŢIA ECONOMICĂ                                            
STELIANA STANCIU



DIRECTOR DIR. CLĂDIRI TERENURI 
ŞI DOTĂRI DIVERSE II VEST
MIHAI BONCEA



ŞEF SERVICIU JURIDIC
CAIUS ŞULI



CONSILIER JURIDIC                                                                            ÎNTOCMIT
AMELIA FAUR                                                                                       GHEORGHE BUCĂTARIU

